Държавен вестник, бр. 30, 2016 г., стр. 41

БРОЙ  30	
Д Ъ Р Ж А В Е Н  В Е С Т Н И К 	
СТР.  41  
v. Tрансферът, отпускането, транспортира­
нето, трансмисията или обмяната на средства 
от безвъзмездната помощ по какъвто и да 
било начин (i) на трети страни, несвързани 
с изпълнението на Програмата и настоящото 
Споразумение; или (ii) за дейности, неподкре­
пящи пряко изпълнението на Програмата, е 
строго забранено.
(в) Включване на изискванията за проти­
водействие на прането на пари в договорите 
с подполучателите. Главният получател ще 
включи разпоредбите, изброени в Член 9(б) 
на това Споразумение (адаптирано в съответ­
ствие със статута на подполучателите), във 
всички договори с подполучатели и ще носи 
отговорност за стриктното им спазване от 
страна на подполучателите.
(г) Корективни мерки и отговорности за 
нарушаването на изискванията за противодей­
ствие на пране на пари. Главният получател 
приема и се съгласява със следното:
i. Глобалният фонд може да упражни пра­
вото си да прекрати или наложи рестрикции 
върху настоящото Споразумение в случай на 
всяка една трансакция на средства от без­
възмездната помощ, която противоречи на 
разпоредбите на Член 9(б) и 9(в) на настоя­
щото Споразумение (всяка една трансакция, 
„неоторизирана трансакция“); и
ii. Главният получател носи еднолична от­
говорност, финансова и друга, за всички щети, 
произлизащи от неоторизирани трансакции, 
и ще възстанови на Глобалния фонд сумата 
по всички щети или печалби, произлизащи 
от неоторизирани трансакции.
Член 10. Отпускане на средства по безвъз-
мездната помощ
(а) Отпускане на средства. Независимо от 
графика за отпускане на средства, съдържащ 
се в Анекс A на това Споразумение, време­
вите рамки и сумата на отпуснатите средства 
по Безвъзмездната помощ се определят от 
Глобалния фонд по негово усмотрение. По-
конкретно Глобалният фонд няма да разреши 
отпускането на средства по Безвъзмездната 
помощ, ако не са изпълнени следните условия:
i. Главният получател е подал до Глобалния 
фонд Искане за отпускане на средства, подпи­
сано от лицето или лицата, упълномощени от 
Главния получател да го извършат, по начин, 
удовлетворителен за Фонда по своята форма 
и съдържание и по време, което е приемливо 
за Глобалния фонд;
ii. Глобалният фонд е определил по свое 
усмотрение наличието на достатъчни средства 
за отпускане на сумите за съответната цел 
към момента на отпускането на средствата;
iii. Главният получател е изпълнил в удо­
влетворителни за Глобалния фонд форма 
и съдържание предварителните условия за 
такова отпускане на средства или специал­
ните условия, посочени в Анекс A, ако има 
такива, и в рамките на приложимата крайна 
дата, посочена в Заглавната част, или други 
срокове, отбелязани в специалните условия;
iv. Главният получател доказва, че сумата, 
изискана в Искането за отпускане на средства, 
се основава на разумните нужди от паричен 
поток за периода, за който е поискано отпус­
кането на средства;
v. Главният получател е предоставил на 
Глобалния фонд всички Отчети за напредъ­
ка по Програмата, упоменати в Члeн 15(б) 
на това Споразумение, които е трябвало да 
бъдат предадени преди датата на Искането за 
отпускане на средства; 
vi. Главният получател доказва, че е постиг­
нал резултати по Програмата, отговарящи на 
целите за индикатори, указани в Рамката/е за 
изпълнение на индикаторите, приложена към 
Анекс А, през периодите, указани там, и е 
предоставил обяснения за причините, довели 
до отклонение от целите; 
vii. След доставката на Здравни продукти, 
закупени със средства от Безвъзмездната 
помощ, Главният получател отчита цените и 
друга свързана с тях информация, изисквана 
за отчитане от Глобалния фонд съгласно Член 
19 на това Споразумение, включително и Ръ­
ководството (както е дефинирано в Член 19 
на настоящото Споразумение), с помощта на 
Механизъм за отчитане на цените, наличен на 
уебстраницата на Глобалния фонд, или друг 
подходящ механизъм, който Глобалният фонд 
предостави за тази цел; и
viii. МПФ (упоменат в Член 8 на това 
Споразумение) потвърждава информацията, 
предоставена в Искането за отпускане на 
средства.
(б) Крайни срокове. Ако предварителните 
условия или специалните условия, посочени в 
Описание на изпълнение на Програмата, не са 
били изпълнени до приложимата крайна дата 
или краен срок или ако Главният получател 
не успее да постигне целите по Програмата, 
упоменати в това Споразумение, в рамките на 
сроковете, изложени в него, Глобалният фонд 
може по всяко време и по свое усмотрение 
да прекрати или временно да преустанови 
това Споразумение с писмено предизвестие 
до Главния получател според Член 26 от това 
Споразумение.
(в) Крайна дата на Фаза 1. Глобалният фонд 
няма да разреши отпускането на средства по 
Безвъзмездната помощ след Крайната дата 
на Фаза 1, освен ако страните не изменят 
това Споразумение така, че то да отразява 
Одобрението за Фаза 2 (както е описано в 
Член 3(б) от Общите условия на това Спо­
разумение).